[pic] | EUROPA-KOMMISSIONEN |

Bruxelles, den 21.5.2010

KOM(2010)249 endelig

2010/0133 (COD)

Forslag til

EUROPA-PARLAMENTETS OG RÅDETS FORORDNING

om europæiske statistikker vedrørende flerårige kulturer

BEGRUNDELSE

BAGGRUNDEN FOR FORSLAGET |

110 | Begrundelse og formål Det er almindeligt anerkendt, at landbrugssektoren har stor betydning for den økonomiske, sociale og kulturelle udvikling i Europa. Frugt- og vinproduktionen er et centralt aktivitetsområde inden for landbruget i Den Europæiske Union. Rådets forordning (EØF) nr. 357/79 om statistiske undersøgelser vedrørende vinarealerne[1] og direktiv 2001/109/EF af 19. december 2001 om statistiske undersøgelser, der skal foretages for at bestemme produktionskapaciteten i plantager med visse arter af frugttræer[2], indeholder bestemmelser om oprettelsen af et informationssystem for de vigtigste europæiske statistikker vedrørende flerårige kulturer. Disse retsakter har bidraget til, at der i medlemsstaterne er etableret systemer til indsamling af data om produktionskapaciteten vedrørende disse kulturer både ud fra et virksomhedssynspunkt og for så vidt angår strukturelle data om produktionsenhederne. Uden denne lovgivning ville der ikke i dag have været et system for statistikker om flerårige kulturer i EU. Alligevel har både statistikbrugere og -producenter gjort opmærksom på, at der er behov for en ajourføring. Dels har ændringerne i den fælles landbrugspolitik og markedssituationen for disse produkter, siden den nuværende lovgivning trådte i kraft, skabt nye eller andre brugerbehov, der kræver ændrede variabler og opdelinger og mere aktuelle data. Dels er der stadig mulighed for at gøre rammerne mere sammenlignelige og fuldstændige ved at gøre en større indsats for at harmonisere variablerne og begreberne og i højere grad give medlemsstaterne frie hænder til at vælge metoder og kilder, bl.a. administrative kilder, til indsamling af de basisdata, som er nødvendige til udarbejdelse af sådanne statistikker. |

120 | Generel baggrund Formålet med dette forslag er at ajourføre, forenkle og optimere de eksisterende retlige rammer for europæiske statistikker om flerårige kulturer, således at de nugældende to retsakter erstattes af en. I de forløbne år har medlemsstaterne, aktørerne og Kommissionen efterlyst ændringer i retsgrundlaget for statistikkerne vedrørende flerårige kulturer. Siden direktivet trådte i kraft, er der sket betydelige ændringer i både produktionsvilkårene (den fælles landbrugspolitik) og markedssituationen. I overensstemmelse med kravet om, at officielle statistikker skal være relevante, dvs. at de bør opfylde eksisterende og potentielle brugerbehov, indebærer forslaget en ændring af variabler, en betydelig forenkling af opdelingerne af produktionen og regionerne, og at der tages højde for de seneste ændringer i kategorierne af vine. Set fra udbudsperspektivet opfylder forslaget de ændrede brugerbehov, f.eks. for data om olivenlunde. Indberetningsfristerne ændres også. Forslaget indebærer en yderligere forenkling af variablerne og begreberne, og statistikkerne over flerårige kulturer tilpasses de reelle brugerbehov, idet de årlige statistikker over ændringer i plantager og den meget detaljerede opdeling af vinproduktionen opgives. I forslaget er der også taget hensyn til den nødvendige afvejning mellem brugerbehovene og den byrde, der pålægges respondenterne og de nationale statistiske kontorer. Indførelsen af nye variabler og opdelinger opvejes af, at nogle at kravene i den gældende lovgivning udgår. Omfanget af yderligere krav, særlig hvad angår oplysninger fra virksomhederne, forventes at reducere den samlede byrde. Hvad angår de oplysninger, der skal indsamles fra respondenterne, reduceres byrden ved, at der på bedriftsniveau og regionalt niveau indføres tærskler, som forventes at reducere stikprøverne. Ajourføres de retlige rammer ikke, er der risiko for, at de europæiske statistikker vedrørende flerårige kulturer mister deres relevans og vanskeliggør beslutningstagningen inden for de politikområder, som har relation hertil. |

130 | Gældende bestemmelser på det område, som forslaget vedrører Da forslaget har til formål at ajourføre de gældende bestemmelser og tilpasse dem til de nye behov, bør det gældende retsgrundlag - Rådets direktiv 357/79/EF og direktiv 2001/109/EF - ophæves. |

140 | Overensstemmelse med andre EU-politikker og -mål De europæiske institutioner har ved flere lejligheder understreget den betydning, landbruget har for fødevaresikkerheden, produktionen af sunde fødevarer og landdistrikternes levedygtighed i EU. Den voksende erkendelse af betydningen af indtagelse af frugt og den deraf positive indvirkning på folkesundheden, landdistrikternes økonomi, beskæftigelsen, bæredygtigheden og konkurrenceevnen samt socialpolitikken og den sociale integration ("sikre og sunde fødevarer til alle") gør det nødvendigt at tilpasse det statistiske system. De flerårige kulturers betydning i landdistrikterne og det dermed forbundne behov for en stor arbejdsstyrke er centrale faktorer, når man skal udvide kendskabet til de strukturelle produktionsvilkår for disse kulturer. |

HØRING AF INTERESSEREDE PARTER OG KONSEKVENSANALYSE |

Høring af interesserede parter |

211 | Høringsmetoder, hovedmålgrupper og respondenternes overordnede profil I perioden 2007-2009 har der inden for rammerne af det europæiske statistiske system været omfattende høringer på teknisk niveau i de relevante arbejdsgrupper. Ved flere lejligheder er de nationale dataproducenter blevet anmodet om at inddrage deres nationale interessenter i drøftelserne. Der har også været drøftelser internt i Kommissionen (GD AGRI, REGIO, SANCO, ENV og EMPL) og med repræsentanter for branchen. |

212 | Sammendrag af svarene og af, hvordan der er taget hensyn til dem Dette forslag er resultatet af indgående forhandlinger mellem alle berørte parter. Der er i forslaget taget hensyn til, hvilke yderligere brugerbehov der må prioriteres højest, og til balancen mellem disse behov og den yderligere byrde i forbindelse med dataindsamling og statistikudarbejdelse, som de indebærer. |

Ekspertbistand |

221 | Relevante videnskabelige områder/eksperter Medlemsstaternes repræsentanter i Eurostats arbejdsgruppe vedrørende statistikker om afgrøder er eksperter med viden om den nuværende lovgivning og om de nationale systemer til indsamling og bearbejdning af statistikker vedrørende flerårige kulturer. Kommissionens eksperter i politikanalyse inden for landbrug og landbrugsrelaterede områder er blevet hørt. |

222 | Anvendt metodologi Mellem 2008 og 2009 blev Eurostats idéer og forslag drøftet i arbejdsgrupper og udvalg med deltagere fra de nationale statistiske kontorer eller afdelinger under de nationale landbrugsmyndigheder samt andre kommissionstjenestegrene og eksterne interessenter. De blev herefter forelagt for og drøftet i plenum i arbejdsgruppen med udgangspunkt i de skriftlige kommentarer fra medlemsstaterne. Desuden havde Eurostat bilaterale drøftelser med andre afdelinger i Kommissionen, som statistikkerne vedrørende flerårige kulturer kan være relevante for. |

223 | Væsentlige organer/eksperter, der er blevet hørt De nationale statistiske kontorer, de nationale landbrugsmyndigheder, Kommissionens tjenestegrene, interessenter fra branchen (f.eks. COPA-COGECA og OIV). |

2249 | Sammendrag af rådgivning, der er modtaget og anvendt Det har ikke været nævnt, at der skulle eksistere potentielt alvorlige risici med uoprettelige konsekvenser. Der er generel enighed blandt eksperterne om, at der er behov for at ajourføre retsgrundlaget for statistikker om flerårige kulturer. |

225 | Den rådgivning, som eksperterne har ydet under de mange møder og høringsrunder, har resulteret i et afbalanceret forslag, som opfylder brugerbehovene inden for f.eks. den fælles landbrugspolitik og landbrugets sociale dimension, samtidig med at der tages hensyn til, at dataindsamlingen skal være effektiv, så byrden for respondenterne begrænses til et minimum. |

226 | Tiltag til at gøre ekspertrådgivningen offentligt tilgængelig Der er adgang til dokumenter og mødereferater fra arbejdsgruppen via CIRCA. Bilateral udveksling, oftest i skriftlig form. |

230 | Konsekvensanalyse Mulighed 1 (basismulighed, dvs. uden EU's medvirken). Hvis der ikke gennemføres nye foranstaltninger på EU-plan, går det ud over sammenligneligheden og harmoniseringen af statistikkerne om flerårige kulturer i Europa, og da de flerårige kulturer tegner sig for broderparten af afgrøderne i en stor del af EU's regioner, vil det ikke være muligt fuldt ud at udnytte mulighederne for at gøre effektiv brug af statistikker udarbejdet af partnerlande på grundlag af fælles begreber og indberetningsformater. Hvis statistikkerne om flerårige kulturer fra officielle kilder ikke er harmoniserede, eller hvis de leveres på frivillig basis og derfor kun foreligger delvis, må der anvendes andre kilder (interessenternes og de handlendes organisationer). Dette kan forringe datakvaliteten, hvilket kan få alvorlige konsekvenser for udformningen af politikker. Mulighed 2 (EU medvirker som foreslået). Den foreslåede ramme for europæiske statistikker gør dataene mere sammenlignelige og dermed mere relevante for brugerne både på europæisk og nationalt plan. Hertil kommer, at anvendelsen af fælles begreber og indberetningsformater kan medvirke til at effektivisere indsamlingen og brugen af statistikker om flerårige kulturer. |

Forslagets retlige aspekter |

305 | Resumé af forslaget Formålet med denne forordning er at ajourføre de fælles rammer for systematisk udarbejdelse af statistikker om flerårige kulturer, nærmere bestemt medlemsstaternes indsamling, sammenstilling, behandling og indberetning af harmoniserede europæiske statistikker om flerårige kulturer. |

310 | Retsgrundlag Artikel 338 i traktaten om Den Europæiske Unions funktionsmåde udgør retsgrundlaget for europæiske statistikker. Europa-Parlamentet og Rådet vedtager efter den almindelige lovgivningsprocedure foranstaltninger til udarbejdelse af statistikker, hvor det er nødvendigt for, at Unionen kan udøve sin virksomhed. Ifølge denne artikel skal udarbejdelsen af europæiske statistikker være karakteriseret ved upartiskhed, pålidelighed, objektivitet, videnskabelig uafhængighed, omkostningseffektivitet og de statistiske oplysningers fortrolighed. |

320 | Nærhedsprincippet Nærhedsprincippet finder anvendelse, da forslaget ikke hører ind under EU's enekompetence. |

Dette forslags mål kan ikke i tilstrækkelig grad opfyldes af medlemsstaterne af følgende årsag(er): |

321 | Et af de centrale kvalitetskrav til statistiske data er sammenlignelighed. Medlemsstaterne kan ikke opfylde dette krav i nødvendigt omfang uden en klar europæisk ramme, dvs. lovgivning på EU-plan, der fastlægger fælles statistiske begreber, indberetningsformater og kvalitetskrav. En europæisk lovgivning for statistikker om flerårige kulturer har således eksisteret siden 1977 for frugttræplantager og siden 1979 for vinarealer til vinproduktion. Både brugere og producenter har imidlertid ytret ønske om en ajourføring. |

323 | Hvis medlemsstaterne handler på egen hånd, kan det være til skade for medlemsstaternes interesser. Da statistikker om flerårige kulturer ud over det indenlandske perspektiv har en vigtig international dimension i forbindelse med udenrigshandel, ønsker myndighederne i medlemsstaterne at have internationalt sammenlignelig statistisk information til rådighed. Uden sådanne statistikker indsamlet og sammenstillet under anvendelse af fælles EU-rammer vil relevansen og anvendeligheden af de (nationale) systemer for landbrugsstatistikker blive ringere. Hvis der ikke anvendes fælles rammer med fælles begreber og indberetningsformater, vil det desuden forringe eller helt udelukke mulighederne for at udveksle statistikker. |

En indsats på EU-plan vil af nedenstående grunde være et mere effektivt redskab til at nå målene med forslaget: |

324 | Målene med forslaget kan ikke i tilstrækkelig grad opfyldes af medlemsstaterne og kan derfor bedre gennemføres på EU-plan på grundlag af en EU-retsakt, fordi kun Kommissionen kan koordinere den nødvendige harmonisering af de statistiske oplysninger på EU-plan. Indsamlingen af data og udarbejdelsen af sammenlignelige statistikker om flerårige kulturer kan derimod kun foretages af medlemsstaterne. EU kan derfor træffe foranstaltninger i overensstemmelse med nærhedsprincippet, jf. traktatens artikel 5. |

325 | Hvad angår anvendelsen af kvalitative indikatorer som belæg for, at målet bedre kan opfyldes på EU-plan, kan forslaget, da formålet med det er at producere harmoniserede europæiske statistikker om flerårige kulturer, kun gennemføres på EU-plan. Forslaget vil give mere sammenlignelige og dermed mere relevante data. |

327 | Forslaget har til formål at harmonisere begreberne, de omfattede emner, den krævede informations kendetegn, dækningen, kvalitetskriterierne, indberetningsfristerne og resultaterne, således at der opnås relevante, aktuelle, sammenlignelige og kohærente europæiske statistikker. Det er imidlertid op til medlemsstaterne at beslutte, hvordan dataene skal indsamles, da de nationale dataindsamlere bedst er i stand til at tage stilling til, hvilken metodologi og hvilke datakilder det er bedst at anvende. Derfor vil EU-foranstaltningerne om metodologiske standarder være begrænset til udarbejdelsen af et sæt anbefalede retningslinjer i snævert samarbejde med medlemsstaterne. |

Forslaget opfylder derfor nærhedsprincippet. |

Proportionalitetsprincippet Forslaget er i overensstemmelse med proportionalitetsprincippet af følgende grund(e): |

331 | Denne forordning er begrænset til det minimum, der kræves til at opfylde dette mål, og går ikke ud over, hvad der er nødvendigt til dette formål. Den bestemmer ikke, hvilke dataindsamlingsmetoder der skal anvendes i de enkelte medlemsstater, kun hvilke data der skal leveres, så der sikres en ensartet struktur og tidsplan. Endvidere bør det nævnes, at alle de nødvendige data om vinarealer til vinproduktion findes i fortegnelsen over vindyrkningsarealer, som alle medlemsstater med en betydelig produktion skal oprette og ajourføre mindst indtil 2015. |

332 | At nogle data skal indsendes mindre hyppigt, og at der vil være mulighed for i højere grad at anvende andre kilder end undersøgelser (f.eks. administrative kilder eller egnede estimationsmetoder), forventes at mindske den økonomiske og administrative byrde for de nationale, regionale og lokale myndigheder og for de økonomiske aktører og borgerne. |

Reguleringsmiddel/reguleringsform |

341 | Foreslået retsakt: forordning. |

342 | Andre reguleringsmidler vil ikke være hensigtsmæssige af følgende grunde: Valget af den passende kategori af retsakter afhænger af målet med lovgivningen. Databehovene på europæisk plan har resulteret i, at der til europæiske statistikker primært anvendes forordninger frem for direktiver som grundretsakter. En forordning er at foretrække, fordi der herved indføres samme lovgivning i hele EU, således at medlemsstaterne ikke har mulighed for kun at anvende bestemmelserne i et vist omfang eller selektivt. Den gælder umiddelbart, hvilket betyder, at den ikke skal gennemføres i national ret. Direktiver, som sigter mod harmonisering af nationale lovgivninger, er derimod bindende for medlemsstaterne med hensyn til deres mål, men det er op til medlemsstaterne at vælge form til at nå disse mål. Direktiver skal desuden gennemføres i national ret. Anvendelse af en forordning er i overensstemmelse med andre retsakter om statistik vedrørende vinarealer til vinproduktion, der er vedtaget siden 1979. |

BUDGETMÆSSIGE KONSEKVENSER |

409 | Forslaget har ingen konsekvenser for Den Europæiske Unions budget. |

YDERLIGERE OPLYSNINGER |

510 | Forenkling |

511 | Forslaget indebærer en forenkling af de administrative procedurer for offentlige myndigheder (på EU- og medlemsstatsplan) og for private aktører. |

513 | At der skal foretages en mindre detaljeret opdeling af dataene om udbudssiden efter regioner, sorter, aldersklasser, at produktionsklasserne ophæves, at der er mulighed for at begrænse anvendelsesområdet ud fra størrelsen af de bedrifter, som producerer flerårige kulturer, og at der ikke længere skal indberettes årlige data om ændringer i vinarealer til vinproduktion, vil forenkle både EU's og de nationale myndigheders arbejde. |

514 | Muligheden for at begrænse dataindsamlingen vedrørende flerårige kulturer vil begrænse den byrde, der pålægges respondenterne, særlig mikrovirksomhederne. Formålet med at give medlemsstaterne mulighed for at producere de nødvendige tal ved at anvende en kombination af kilder (undersøgelser, administrative data og beregninger) er at lette respondentbyrden for både virksomhederne og husholdningerne. |

520 | Ophævelse af gældende retsforskrifter Forslagets vedtagelse indebærer ophævelse af gældende retsforskrifter. |

560 | Det Europæiske Økonomiske Samarbejdsområde Den foreslåede retsakt er relevant for EØS og bør derfor omfatte hele EØS-området. |

2010/0133 (COD)

Forslag til

EUROPA-PARLAMENTETS OG RÅDETS FORORDNING

om europæiske statistikker vedrørende flerårige kulturer

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om Den Europæiske Unions funktionsmåde, særlig artikel 338, stk. 1,

under henvisning til forslag fra Europa-Kommissionen,

efter fremsendelse af forslaget til de nationale parlamenter,

efter den almindelige lovgivningsprocedure og

ud fra følgende betragtninger:

1. Rådets forordning (EØF) nr. 357/79 om statistiske undersøgelser vedrørende vinarealerne[3] og Europa-Parlamentets og Rådets direktiv 2001/109/EF af 19. december 2001 om statistiske undersøgelser, der skal foretages for at bestemme produktionskapaciteten i plantager med visse arter af frugttræer[4], er blevet ændret flere gange. Da der nu skal foretages en række yderligere ændringer og forenklinger, bør disse retsakter af klarhedshensyn, og i overensstemmelse med den nye tilgang til forenkling af EU-lovgivningen og bedre lovgivning, erstattes af en enkelt retsakt.

2. Kommissionen har for at kunne udføre de opgaver, der efter traktaten og EU-bestemmelserne om den fælles markedsordning for landbrugsprodukter påhviler den, behov for nøjagtige oplysninger om produktionskapaciteten i plantager med visse arter af flerårige kulturer inden for Unionen. Af hensyn til forvaltningen af den fælles landbrugspolitik er det nødvendigt, at der til Kommissionen hvert femte år indberettes data om flerårige kulturer.

3. Der bør foreligge strukturelle statistikker om flerårige kulturer for at sikre, at produktionskapaciteten og markedsudviklingen kan overvåges. Ud over de data, der leveres som led i fusionsmarkedsordningen, er det af væsentlig betydning at råde over data om den regionale opdeling. Medlemsstaterne bør derfor indsamle disse data og indberette dem til Kommissionen i henhold til bestemte tidsfrister.

4. Statistikker om flerårige kulturer er af væsentlig betydning for forvaltningen af markederne på EU-plan. Det anses også for vigtigt, at også strukturelle statistikker om flerårige kulturer reguleres ligesom de årlige statistikker om arealer og produktion, der i øjeblikket er omfattet af anden EU-lovgivning.

5. For at begrænse den byrde, der pålægges bedrifter og myndigheder, bør der indføres tærskelværdier for basisenhederne, således at der ses bort fra ikke-relevante enheder.

6. For at sikre harmoniserede data bør de vigtigste definitioner, referenceperioder og præcisionskrav, der lægges til grund for produktionen af disse statistikker, nærmere fastlægges.

7. For at sikre, at brugerne har adgang til disse data inden for den nødvendige tidsramme, bør der fastlægges en tidsplan for indberetning af dataene til Kommissionen.

8. I henhold til Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS)[5] skal alle statistiske data opdelt efter regionale enheder, som medlemsstaterne indsender til Kommissionen, være udarbejdet i henhold til NUTS-nomenklaturen. For at der kan udarbejdes sammenlignelige regionale statistikker, bør de regionale enheder derfor være i overensstemmelse med NUTS-nomenklaturen. Da en fornuftig forvaltning af vindyrkningssektoren imidlertid kræver andre regionale opdelinger, kan der for disse blive fastlagt andre regionale enheder.

9. Rapporter om metodevalg og kvalitet er af væsentlig betydning til vurdering af datakvaliteten og til analyse af resultaterne og bør udarbejdes regelmæssigt.

10. Europa-Parlamentets og Rådets forordning (EF) nr. 223/2009 af 11. marts 2009 om europæiske statistikker[6] udgør referencerammen for europæiske statistikker om flerårige kulturer. Navnlig kræves i henhold hertil overholdelse af principperne om faglig uafhængighed, upartiskhed, objektivitet, pålidelighed, statistisk fortrolighed og omkostningseffektivitet.

11. Målet for denne forordning, nemlig fastsættelse af fælles regler for systematisk indsamling, udarbejdelse og indberetning af europæiske statistikker om flerårige kulturer i medlemsstaterne, kan ikke i tilstrækkelig grad opfyldes af medlemsstaterne og kan derfor bedre nås på EU-plan; Unionen kan derfor træffe foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går forordningen ikke ud over, hvad der er nødvendigt for at nå dette mål.

12. Kommissionen bør have beføjelse til at vedtage delegerede retsakter, jf. artikel 290 i traktaten om Den Europæiske Unions funktionsmåde, for så vidt angår ændringer af bilagene.

13. Den Stående Landbrugsstatistiske Komité er blevet hørt -

VEDTAGET DENNE FORORDNING:

Artikel 1

Genstand

1. Ved denne forordning fastlægges der fælles rammer for systematisk udarbejdelse af europæiske statistikker om de flerårige kulturer, som er opført i bilag I.

Artikel 2

Definitioner

I denne forordning forstås ved:

1. "flerårige kulturer": kulturer uden for omdriften (ekskl. varige græs- og engarealer), som dyrkes på arealerne over en længere periode og giver udbytte i flere år

2. "beplantet parcel": en landbrugsparcel, jf. definitionen i artikel 2, stk. 1a, i Kommissionens forordning (EF) nr. 796/2004[7], beplantet med en af de i bilag I anførte flerårige kulturer

3. "beplantet areal": arealet af parceller med en ensartet beplantning af de relevante flerårige kulturer afrundet til nærmeste ar (100 m²)

4. "høstår": det kalenderår, hvori høsten påbegyndes

5. "tæthed": antallet af planter pr. hektar

6. "normal planteperiode": den periode af året, hvor flerårige kulturer normalt plantes fra midt på efteråret til midt på foråret det følgende år

7. "planteår": det første år, planten er i vækst efter den dag, hvor den anbringes på det endelige plantested

8. "alder": antallet af år efter planteåret, der betragtes som år 1

9. "træer med spiseæbler og træer med spisepærer": plantager med æbletræer og pæretræer, undtagen æbler og pærer, som er forbeholdt industriel anvendelse

10. "vinstokke til andre formål": det samlede vindyrkningsareal, som skal registreres i fortegnelsen over vindyrkningsarealer, jf. afsnit I i Kommissionens forordning (EF) nr. 436/2009[8]

11. "druer til to anvendelsesformål": druer produceret af "druesorter, der i den klassificering af druesorter, som medlemsstaterne har opstillet i henhold til artikel 120a, stk. 2-6, i forordning (EF) nr. 1234/2007[9], for samme administrative enhed er opført både som druesorter til vinfremstilling og som druesorter til henholdsvis spisebrug, tørring eller fremstilling af vinbrændevin"[10]

12. "samdyrkede kulturer": kulturer, som dyrkes samtidigt på en parcel.

Artikel 3

Dækning

1. Statistikkerne for de kulturer, der nævnt i punkt 1-11 i bilag I, skal være repræsentative for mindst 95 % af det samlede beplantede areal i bedrifter, hvis produktion af hver enkelt af de nævnte flerårige kulturer i medlemsstaten udelukkende eller hovedsagelig er markedsbestemt.

Der kan ses bort fra bedrifter med mindre end 0,1 ha, hvis produktion af hver enkelt af de nævnte flerårige kulturer i medlemsstaten udelukkende eller hovedsagelig er markedsbestemt, såfremt deres samlede areal udgør mindre end 5 % af det samlede beplantede areal med den pågældende kultur.

2. Arealet med samdyrkede kulturer fordeles på de forskellige kulturer efter det areal, de dækker.

3. Uden at dette berører eventuelle delegerede retsakter, der vedtages i overensstemmelse med artikel 4, stk. 4, i denne forordning, udarbejdes statistikkerne vedrørende kulturerne i punkt 12 i bilag I på grundlag af de data, som er indeholdt i fortegnelsen over vindyrkningsarealer oprettet i overensstemmelse med artikel 185a i forordning (EF) nr. 1234/2007, og som dækker alle bedrifterne i denne fortegnelse, jf. artikel 3, stk. 1, litra a), i Kommissionens forordning (EF) nr. 436/2009[11].

Artikel 4

Dataproduktion

1. I løbet af 2012 og hvert femte år herefter udarbejder medlemsstaterne dataene i bilag II om det areal, som er beplantet med de flerårige kulturer, som er opført i punkt 1-11 i bilag I.

2. I løbet af 2015 og hvert femte år herefter udarbejder medlemsstaterne dataene i bilag III om det areal, som er beplantet med de flerårige kulturer, som er opført i punkt 12 i bilag I.

3. Medlemsstaterne udarbejder de i bilag II og III nævnte strukturelle statistikker om arealet med flerårige kulturer, som for hver af de i bilag I nævnte flerårige kulturer udgør mindst 500 ha inden for denne medlemsstats område.

4. Kommissionen vedtager delegerede retsakter i overensstemmelse med artikel 10 med henblik på ændring af listen i bilag I og de statistikker, som er omhandlet i bilag II og III.

Artikel 5

Referenceår

1. Det første referenceår er 2012 for de i bilag II omhandlede data vedrørende de flerårige kulturer i punkt 1-11 i bilag I.

2. Det første referenceår er 2015 for de i bilag III omhandlede data vedrørende de flerårige kulturer i punkt 12 i bilag I.

3. De leverede statistikker skal vedrøre det beplantede areal efter den normale planteperiode.

Artikel 6

Præcisionskrav

1. De medlemsstater, som foretager stikprøveundersøgelser med henblik på at udarbejde disse statistikker, træffer de foranstaltninger, der er nødvendige for at sikre, at dataene opfylder følgende præcisionskrav: varianskoefficienten for dataene på nationalt plan må ikke være over 3 % for arealerne med de kulturer, som er nævnt i punkt 1-11, og ikke over 1 % for de kulturer, som er nævnt i punkt 12 i bilag I.

2. Medlemsstater, der beslutter at anvende andre statistikkilder end undersøgelser til udarbejdelse af disse statistikker, skal sikre, at oplysningerne fra disse kilder er af mindst samme kvalitet som data fra statistiske undersøgelser.

3. Medlemsstater, der beslutter at anvende en administrativ kilde, underretter på forhånd Kommissionen herom og giver nærmere oplysninger om den metode, der vil blive anvendt, og kvaliteten af dataene fra den administrative kilde.

Artikel 7

Regionalstatistik

1. Den regionale opdeling er fastlagt i bilag II og III.

2. De NUTS-niveauer, som er nævnt i bilagene, er fastlagt i forordning (EF) nr. 1059/2003.

Artikel 8

Indberetning til Kommissionen

1. Medlemsstaterne indberetter dataene i bilag II og III til Kommissionen (Eurostat) senest den 31. juli i det år, som følger efter referenceperioden.

2. Kommissionen vedtager delegerede retsakter i overensstemmelse med artikel 10 med henblik på ændring af indberetningsskemaerne i bilag II og III.

Artikel 9

Metodologi- og kvalitetsrapport

1. I forbindelse med denne forordning finder kvalitetskriterierne i artikel 12, stk. 1, i forordning (EF) nr. 223/2009[12] anvendelse på de data, der skal indberettes.

2. Senest den 31. juli 2013 og herefter hvert femte år indsender medlemsstaterne rapporter til Kommissionen (Eurostat) om kvaliteten af de indberettede data og de anvendte metoder.

3. Rapporter, der udarbejdes efter de kvalitetskriterier, der er nævnt i stk. 1, skal omhandle:

a) tilrettelæggelsen af de undersøgelser, som er omfattet af denne forordning, og den anvendte metodologi

b) det opnåede præcisionsniveau og dækningsområde for de stikprøveundersøgelser, som er nævnt i denne forordning og

c) kvaliteten af de anvendte kilder, som ikke er undersøgelser.

4. Medlemsstaterne underretter Kommissionen om enhver metodologisk eller anden ændring, der kan have væsentlig indflydelse på statistikkernes kvalitet, senest tre måneder efter at ændringen har fundet sted.

5. Der tages hensyn til princippet om, at yderligere omkostninger og arbejdsbyrder skal holdes inden for rimelige grænser.

Artikel 10

Udøvelse af de delegerede beføjelser

1. Kommissionen tillægges beføjelser til at vedtage de delegerede retsakter i artikel 4, stk. 4, og artikel 8, stk. 2, for en ubegrænset periode.

2. Så snart Kommissionen har vedtaget en delegeret retsakt, underretter den Europa-Parlamentet og Rådet samtidigt herom.

3. Beføjelsen til at vedtage delegerede retsakter tillægges Kommissionen på de i artikel 11 og 12 anførte betingelser.

Artikel 11

Tilbagekaldelse af delegationen

1. Delegationen af beføjelser i artikel 4, stk. 4, og artikel 8, stk. 2, kan tilbagekaldes af Europa-Parlamentet eller Rådet.

2. Hvis en institution indleder en intern procedure for at beslutte, om den ønsker at tilbagekalde delegationen af beføjelser, giver den den anden lovgiver og Kommissionen meddelelse herom senest en måned, inden den træffer endelig afgørelse, og oplyser samtidig, hvilke delegerede beføjelser der eventuelt vil blive tilbagekaldt, samt begrundelsen herfor.

3. Afgørelsen om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning straks eller på et senere tidspunkt, hvis dette er angivet i afgørelsen. Afgørelsen er uden virkning for gyldigheden af de delegerede retsakter, der allerede er i kraft. Afgørelsen offentliggøres i Den Europæiske Unions Tidende .

Artikel 12

Indsigelser mod delegerede retsakter

1. Europa-Parlamentet eller Rådet kan gøre indsigelse mod en delegeret retsakt inden to måneder fra underretningen herom. Fristen forlænges med en måned på foranledning af Europa-Parlamentet eller Rådet.

2. Hvis hverken Europa-Parlamentet eller Rådet har rejst indsigelse mod den delegerede retsakt ved fristens udløb, eller hvis Europa-Parlamentet og Rådet inden fristens udløb begge har meddelt Kommissionen, at de har besluttet ikke at gøre indsigelse, træder den delegerede retsakt i kraft på den dato, der er fastsat i dens bestemmelser.

3. Hvis Europa-Parlamentet eller Rådet gør indsigelse mod den delegerede retsakt, træder retsakten ikke i kraft. Den institution, der gør indsigelse mod den delegerede retsakt, anfører begrundelsen herfor.

Artikel 13

Ophævelse

Forordning (EØF) nr. 357/79 og direktiv 2001/109/EF ophæves med virkning fra den 1. januar 2012.

Henvisninger til den ophævede forordning og det ophævede direktiv betragtes som henvisninger til nærværende forordning.

Artikel 13

Ikrafttrædelse

Denne forordning træder i kraft på tyvendedagen efter offentliggørelsen i Den Europæiske Unions Tidende .

Den anvendes fra den 1. januar 2012.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Europa-Parlamentets vegne På Rådets vegne

Formand Formand

Bilag I

Flerårige kulturer

14. Træer med spiseæbler

15. Træer med æbler til industriel forarbejdning (fakultativ)

16. Træer med spisepærer

17. Træer med pærer til industriel forarbejdning (fakultativ)

18. Abrikostræer

19. Ferskentræer

20. Appelsintræer

21. Småfrugtede citrustræer

22. Citrontræer

23. Oliventræer

24. Vinstokke til produktion af spisedruer

25. Vinstokke til andre formål end produktion af spisedruer

Bilag II

Statistiske data om frugt- og olivenplantager

1. Arter og regional opdeling

Art | Regionalt niveau til regionale data |

Træer med spiseæbler | NUTS 1 |

Træer med æbler til industriel forarbejdning |

Træer med spisepærer |

Træer med pærer til industriel forarbejdning (fakultativ) |

Abrikostræer |

Ferskentræer |

Appelsintræer |

Småfrugtede citrustræer |

Citrontræer |

Oliventræer |

Druer til spisebrug |

2. Opdeling af arter efter sort

Art | Opdeling efter sort |

Æbletræer | Boskoop rouge |

Braeburn |

Cox orange |

Cripps pink |

Elstar |

Fuji |

Gala |

Golden delicious |

Granny smith |

Idared |

Jonagold |

Jonagored |

Morgenduft |

Red delicious |

Reinette blanche du canada |

Shampion |

Lobo |

Andre |

Pæretræer | Conference |

William |

Abate |

Rocha |

Coscia-ercolini |

Guyot |

Blanquilla |

Decana |

Kaiser |

Doyenne du comice |

Andre |

Ferskentræer | Ferskner andre end nektariner | Gult kød | Meget tidligt: høst indtil den 15. juni |

Tidligt: høst mellem den 16. juni og den 15. juli |

Middel: høst mellem den 16. juli og den 15. august |

Sent: høst efter den 15. august |

Hvidt kød | Meget tidligt: høst indtil den 15. juni |

Tidligt: høst mellem den 16. juni og den 15. juli |

Middel: høst mellem den 16. juli og den 15. august |

Sent: høst efter den 15. august |

Doughnut fersken |

Nektariner | Gult kød | Meget tidligt: høst indtil den 15. juni |

Tidligt: høst mellem den 16. juni og den 15. juli |

Middel: høst mellem den 16. juli og den 15. august |

Sent: høst efter den 15. august |

Hvidt kød | Meget tidligt: høst indtil den 15. juni |

Tidligt: høst mellem den 16. juni og den 15. juli |

Middel: høst mellem den 16. juli og den 15. august |

Sent: høst efter den 15. august |

Ferskner til forarbejdning (herunder Pavie-sorten) |

Abrikostræer | Meget tidligt: høst indtil den 31. maj |

Tidligt: høst mellem den 1. og den 30. juni |

Middel: høst mellem den 1. og den 31. juli |

Sent: høst efter den 1. august |

Appelsintræer | Navel | Tidligt: høst oktober-januar |

Middel: høst december-marts |

Sent: høst januar-maj |

Blanca | Tidligt: høst december-marts |

Sent: høst marts-maj |

Blodappelsin |

Andre |

Småfrugtede citrustræer | Satsumas | Satsumas, ekstra tidligt: høst september-november |

Andre Satsumas: høst oktober-december |

Klementiner | Klementiner, tidligt: høst september-december |

Klementiner, middel: høst november-januar |

Klementiner, sent: høst januar-marts |

Andre små citrusfrugter, herunder hybrider |

Citrontræer | Vintersorter: høst oktober-april |

Sommersorter: høst februar-september |

Oliventræer | Til produktion af spiseoliven |

Til produktion af olivenolie |

Til produktion af oliven til to anvendelsesformål |

Vinstokke til produktion af spisedruer | Hvid | Uden kerner |

Almindelige |

Rød | Uden kerner |

Almindelige |

3. Tæthedsklasser

Tæthedsklasser | Æble- og pæretræ-er | Fersken-, nektarin- og abrikostræer | Appelsintræer, små citrus- og citrontræer | Oliventræer | Vinstokke til prod. af spisedruer |

Tæthed (antal træer/ha) | 1 | <400 | <600 | <250 | <140 | <1000 |

2 | 400-1599 | 600-1199 | 250-499 | 140-399 | 1000-1499 |

3 | 1600-3199 | ≥1200 | 500-749 | ≥400 | ≥1500 |

Alder (år efter plantningen) | 1 | 0-4 | 0-4 | 0-4 | 0-4 | 0-3 |

2 | 5-9 | 5-14 | 5-9 | 5-11 | 3-9 |

3 | 10-14 | 15 år og ældre | 10-14 | 12-49 | 9-19 |

Region: |

Art: |

Sort: |

Aldersklasse 1 | Aldersklasse 2 | Aldersklasse 3 | Aldersklasse 4 | Aldersklasse 5 |

Rød | Hv. |

Vindyrkningsareal, i alt (i produktion/endnu ikke i produktion) | I alt |

Vindyrkningsareal i produktion beplantet med | Druesorter til vinproduktion | b) | b) |

- egnet til produktion af vine med BOB | b) | b) |

- egnet til produktion af vine med BGB | b) | b) |

- egnet til produktion af vine uden BOB eller BGB | b) | b) |

- druer til to anvendelsesformål | b) | b) |

Druesorter til produktion af tørrede druer | b) | b) |

I alt | b) | b) |

a) Vedrører følgende medlemsstater : BG, CZ, DE, IT, EL, ES, FR, HU, AT, PT, RO, SI og SK.

b) Fakultativt

Tabel 1.2: Vinavlsbedrifter efter produktionstype og efter NUTS 2 a)

Variabler/kendetegn | Ant. bedr. | Ant. prcl. | Areal (ha) | Produktion hl el. 100 kg)3 |

Rød | Hv. |

Vindyrkningsareal, i alt (i produktion/endnu ikke i produktion) | I alt |

Vindyrkningsareal i produktion beplantet med | Druesorter til vinproduktion | b) | b) |

- egnet til produktion af vine med BOB | b) | b) |

- egnet til produktion af vine med BGB | b) | b) |

- egnet til produktion af vine uden BOB eller BGB | b) | b) |

- druer til to anvendelsesformål | b) | b) |

Druesorter til produktion af tørrede druer | b) | b) |

I alt | b) | b) |

Vindyrkningsareal endnu ikke i produktion, beplantet med | Druesorter til vinproduktion (herunder druer til to anvendelsesformål) | - | - |

- egnet til produktion af vine med BOB | - | - |

- egnet til produktion af vine med BGB | - | - |

- egnet til produktion af vine uden BOB eller BGB | - | - |

- druer til to anvendelsesformål | - | - |

Druesorter til produktion af tørrede druer | - | - |

I alt | - | - |

Vinareal (i produktion/endnu ikke i produktion) til produktion af | Vegetativt vinstokformeringsmateriale | - | - |

Andre vinstokke ikke andetsteds nævnt (i.a.n.) | - | - |

a) Vedrører følgende medlemsstater : BG, CZ, DE, IT, EL, ES, FR, HU, AT, PT, RO, SI og SK.

b) Fakultativt

Tabel 1.3: Data efter produktionstype og efter produktionsregion (BOB a), BGB a), andre områder b))

Variabler/kendetegn | Ant. bedr. | Ant. prcl. | Areal (ha) | Produktion hl el. 100 kg)3 |

Rød | Hv. |

Vindyrkningsareal, i alt (i produktion/endnu ikke i produktion) | I alt |

Vindyrkningsareal i produktion beplantet med | Druesorter til vinproduktion | c) | c) |

- egnet til produktion af vine med BOB | c) | c) |

- egnet til produktion af vine med BGB | c) | c) |

- egnet til produktion af vine uden BOB eller BGB | c) | c) |

- druer til to anvendelsesformål | c) | c) |

Druesorter til produktion af tørrede druer | c) | c) |

I alt | c) | c) |

Vindyrkningsareal endnu ikke i produktion beplantet med | Druesorter til vinproduktion (herunder druer til to anvendelsesformål) | - | - |

- egnet til produktion af vine med BOB | - | - |

- egnet til produktion af vine med BGB | - | - |

- egnet til produktion af vine uden BOB eller BGB | - | - |

- druer til to anvendelsesformål | - | - |

Druesorter til produktion af tørrede druer | - | - |

I alt | - | - |

Vinareal (i produktion/endnu ikke i produktion) til produktion af | Vegetativt vinstokformeringsmateriale | - | - |

Andre vinstokke ikke andetsteds nævnt (i.a.n.) | - | - |

a) Dataene efter produktionsregion udarbejdes for hver oprindelsesbetegnelse eller geografisk betegnelse i del II, afsnit II, kapitel I, afdeling I a, underafdeling I a i forordning (EF) nr. 1234/2007.

b) Vedrører følgende medlemsstater: BG, CZ, DE, IT, EL, ES, FR, HU, AT, PT, RO, SI og SK.

c) Fakultativt

Tabel 2: Vinavlsbedrifter efter størrelsesklasse og efter medlemsstat

Tabel 2.1: Vinavlsbedrifter efter størrelsesklasse af det samlede vindyrkningsareal

Størrelsesklasser (ha) | Ant. bedr. | Ant. prcl. | Areal (ha) | Prod. hl el. 100 kg) |

< 0,10* |

0,10 - < 0,50 |

0,50 - < 1 |

1 - < 3 |

3 - < 5 |

5 - < 10 |

> 10 |

* Kun for det (de) pågældende land(e)

Tabel 2.2: Vinavlsbedrifter efter størrelsesklasse af det samlede vindyrkningsareal, vinstokke med druer til vinproduktion - I alt

Data med samme opdeling som i tabel 2.1.

Tabel 2.2.1: Vinavlsbedrifter efter størrelsesklasse af det samlede vindyrkningsareal, vinstokke med druer til vinproduktion egnet til produktion af vine med BOB

Data med samme opdeling som i tabel 2.1.

Tabel 2.2.2: Vinavlsbedrifter efter størrelsesklasse af det samlede vindyrkningsareal, vinstokke med druer til vinproduktion egnet til produktion af vine med BGB

Data med samme opdeling som i tabel 2.1.

Tabel 2.2.3: Vinavlsbedrifter efter størrelsesklasse af det samlede vindyrkningsareal, vinstokke med druer til to anvendelsesformål

Data med samme opdeling som i tabel 2.1.

Tabel 2.2.4: Vinavlsbedrifter efter størrelsesklasse af det samlede vindyrkningsareal, vinstokke med druer til vinproduktion bestemt til produktion af vine uden BOB og/eller BGB

Data med samme opdeling som i tabel 2.1.

Tabel 2.3: Vinavlsbedrifter efter størrelsesklasse af det samlede vindyrkningsareal, vinstokke med druer til tørring

Data med samme opdeling som i tabel 2.1.

Tabel 2.4: Vinavlsbedrifter efter størrelsesklasse af det samlede vindyrkningsareal, vinstokke i.a.n.

Data med samme opdeling som i tabel 2.1.

Tabel 3: Vinavlsbedrifter efter specialiseringsgrad og størrelsesklasse

Størrelsesklasser (i kolonne): jf. tabel 2 (< 0,1 ha / 0,10 - < 0,50 ha / etc.).

Tabel 3.1: Vinavlsbedrifter efter specialiseringsgrad og størrelsesklasse efter NUTS 1 /NUTS 2 (fastlægges af medlemsstaterne)

Specialiseringsgrad | < 0,10 ha4 | … |

Ant. bedr. | Areal (ha) | Prod. hl el. 100 kg) | Ant. bedr. | Areal (ha) | Prod. hl el. 100 kg) |

Bedrifter med vindyrkningsarealer |

Bedrifter med vindyrkningsarealer udelukkende bestemt til vinproduktion |

(bedrifter med vindyrkningsarealer udelukkende bestemt til produktion af BOB- og/eller BGB-vine |

- kun BOB |

- kun BGB |

- BOB og BGB |

(bedrifter med vindyrkningsarealer udelukkende bestemt til produktion af vine uden BOB og/eller BGB |

(bedrifter med vindyrkningsarealer bestemt til produktion af flere typer vin |

Bedrifter med vindyrkningsarealer udelukkende bestemt til produktion af tørrede druer |

Bedrifter med andre vindyrkningsarealer |

Bedrifter med vindyrkningsarealer bestemt til flere produktionstyper |

Tabel 3.2: Vinavlsbedrifter efter specialiseringsgrad og størrelsesklasse efter produktionsregion (BOB, BGB, andre arealer, som fastlægges af medlemsstaterne)

Specialiseringsgrad | < 0,10 ha4 | … |

Ant. bedr. | Areal (ha) | Prod. hl el. 100 kg) | Ant. bedr. | Areal (ha) | Prod. hl el. 100 kg) |

Som tabel 3.1 |

Tabel 4: Vigtigste vinstoksorter

I tabellerne anføres de sorter, som indgår i listen over de vigtigste sorter og tilsvarende arealer, som meddeles i henhold til forordning (EF) nr. 555/2008[14] (bilag XIII, tabel 16).

Der anvendes følgende aldersklasser:

< 3 år

3-9 år

10-29 år

> 30 år

Tabel 4.1: Vigtigste druesorter til vinproduktion efter aldersklasse og efter NUTS 2

Tabel 4.1.01: Vigtigste druesorter til vinproduktion efter aldersklasse og efter "NUTS X*"

Vinstoksort | < 3 år | … |

Ant. bedr. | Areal (ha) | Ant. bedr. | Areal (ha) |

Bedrifter med vindyrkningsarealer |

1. røde sorter, i alt |

1.1. sort 1 |

1.2. sort 2 |

1.3. sort… |

… |

1.N. andre røde blandede sorter |

2. hvide sorter, i alt |

2.1. sort 1 |

2.2. sort 2 |

2.3. sort… |

… |

2.N. andre hvide blandede sorter |

3. sorter af forskellig farve, i alt |

3.1. sort 1 |

3.2. sort 2 |

3.3. sort… |

… |

3.N. andre blandede sorter af andre blandede farver |

4. sorter uden nærmere angivet farve |

*X refererer til det af de eksisterende NUTS 2-niveauer i landet med et vindyrkningsareal over tærskelværdien (tabel 4.1.01, 4.1.02 osv.)

Tabel 4.2: Vigtigste druesorter til vinproduktion efter produktionsregion (BOB)

Tabel 4.2.01: Vigtigste druesorter til vinproduktion efter "BOB X*"

Vinstoksort | < 3 år | … |

Ant. bedr. | Areal (ha) | Ant. bedr. | Areal (ha) |

Som tabel 4.1 |

*X refererer til den af de eksisterende BOB'er i landet med et vindyrkningsareal over tærskelværdien (tabel 4.2.01, 4.2.02 osv.)

Tabel 4.3: Vigtigste druesorter til vinproduktion efter produktionsregion (BGB)

Tabel 4.3.01: Vigtigste druesorter til vinproduktion efter "BGB X*"

Vinstoksort | < 3 år | … |

Ant. bedr. | Areal (ha) | Ant. bedr. | Areal (ha) |

Som tabel 4.1 |

*X refererer til den af de eksisterende BOB'er i landet med et vindyrkningsareal over tærskelværdien (tabel 4.3.01, 4.3.02 osv.)

Tabel 4.4: Vigtigste druesorter til vinproduktion efter produktionsregion (andre områder)

Tabel 4.4.01: Vigtigste druesorter til vinproduktion efter "andet område X*"

Vinstoksort | > 3 år | … |

Ant. bedr. | Areal (ha) | Ant. bedr. | Areal (ha) |

Som tabel 4.1 |

*X refererer til det af de eksisterende andre områder i landet med et vindyrkningsareal over tærskelværdien (tabel 4.4.01, 4.4.02 osv.)

Tærskelværdier

Opdelingen af data skal kun foretages, hvis det samlede areal i feltet eller det vindyrkningsareal, som dataene i feltet refererer til, er på mindst 500 ha.

[1] EFT L 54 af 5.3.1979, s. 124.

[2] EFT L 13 af 16.1.2002, s. 21.

[3] EFT L 54 af 5.3.1979, s. 124.

[4] EFT L 13 af 16.1.2002, s. 21.

[5] EUT L 154 af 21.6.2003, s. 1.

[6] EUT L 87 af 31.3.2009, s. 164.

[7] Kommissionens forordning (EF) nr. 796/2004 af 21. april 2004 om gennemførelsesbestemmelser vedrørende krydsoverensstemmelse, graduering og det integrerede forvaltnings- og kontrolsystem som omhandlet i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (EUT L 141 af 30.4.2004, s. 18).

[8] EUT L 128 af 27.5.2009, s. 15.

[9] Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (EUT L 299 af 16.11.2007, s. 1).

[10] Kommissionens forordning (EF) nr. 436/2009 af 26. maj 2009 om gennemførelsesbestemmelser til Rådets forordning (EF) nr. 479/2008 for så vidt angår fortegnelsen over vindyrkningsarealer, de obligatoriske anmeldelser og indsamlingen af oplysninger til overvågning af markedet, dokumenter, der ledsager vinprodukter ved transport, og ind- og udgangsbøger i vinsektoren (EUT L 128 af 27.5.2009, s. 15).

[11] EUT L 128 af 27.5.2009, s. 15.

[12] EUT L 87 af 31.3.2009, s. 164.

[13] "Olympisk" gennemsnit (3 års produktion inden for de sidste 5 høstår, idet der ses bort fra de to ekstreme værdier).

[14] EUT L 170 af 30.6.2008, s. 1.